  Туспуктэм: Руслан Нуриахметов Наталия Сильвестрова 29-тӥ куарусёнысен 1-тӥ коньывуонозь арлыдоос Удмуртиысь зоопарке дун тырытэк ветлыны быгатозы. Арлыдоослэн нуналзылы соос понна пӧртэм ужрадъёс радъялозы. Со сярысь кар администрацилэн пресс-службаез ивортӥз. Дунтэк пырыны 55 но тросгес аресъем кышномуртъёсты но 60 но тросгес аресъем воргоронъёсты лэзёзы. Со понна сьӧре пенсионной удостоверение яке паспорт кутоно   29-30 куарусёнэ 10 часысен 15 часозь зоопаркын арлыдоос пӧртэм мастер-классъёсы пыриськыны быгатозы. Ӝоквыл шудонъёсъя «Настольное многоборье» ӵошатсконъёс, чиньыослы гимнастика радъялозы. Куноос зоопаркын ужасьёслэсь пӧйшуръёсты сюдэмзэс адӟозы. Со сяна, ужрадын тазалык урам усьтозы, отын пуэдлэсь прививка пуктыны луоз. Озьы ик «Дары природы» адӟытон ужалоз. Ужрадъёс «Яркие краски осени жизни» V элькун фестиваль улсын ортчозы, сое усьтон 29-тӥ куарусёнэ 12 часын луоз. 30-тӥ куарусёнэ 12 часын зоопаркысь сцена вылын воргоронъёслэн «Серёжки» ансамбльзы куноосты шулдыртоз. Тегъёс: арлыдоос Зоопарк праздникъёс Ижкар Удмуртия  